  Анжелика Тихонова корреспондент 30-тӥ пӧсьтолэзе Удмуртиын крезьгурчиез, артистэз, дирижёрез Герман Корепановез буре ваён нунал. Туэ солэн вордскем дырысеныз 97 ар тырме. Со сярысь элькун Кун Кенешлэн пресс-службаез ивортӥз. Герман Корепанов нырысетӥез удмурт ӧнерлыко крезьгурчи, удмурт кылын нырысетӥ «Наталь» опералэн но нырысетӥ удмурт симфонилэн авторез луэ. Солэн тужгес тодмо ужъёсыз пӧлын - «Мон тодам вайисько», «Зарни нянь», «Удмуртия», «Зарни сӥзьыл» кырӟанъёс. Герман Афанасьевич быдэс улонзэ творчестволы сӥзиз. Пичи дырысеныз кылбуръёс, веросъёс гожъяз. Литературая «Аллигатор» журналлэн авторез, редакторез но кылдытӥсез, «Пионерская правда» журналлэн конкурсэзлэн вормисез вал. 1947-1949 аръёсы Ижкарысь крезьгуръя училищеын но Казаньысь консерваториын дышетскиз. Пӧртэм аръёсы Удмурт радиоысь хорлэн артистэз но дирижёрез луыса ужаз. Герман Корепанов нырысетӥосыз пӧлын Удмуртилэн Кун премиеныз пусъемын вал. Озьы ик солы Удмуртиысь но Россиысь искусство удысысь дано ужась нимъёс сётэмын. Крезьгурчи улонысь кошкем бере ини солэн «Родной Кам шурмы» произведениез Удмуртилэн кункрезезлы инъетэз луиз, атаезлэсь ужзэ Александр пиез тупатъяз.  Тодэ вайытом, «О праздничных днях и памятных датах Удмуртской Республики» катэн, Герман Корепановлэсь сяна, элькунысьтымы мукет дано адямиослэсь но вордӥськем нуналъёссэс тодон возён нуналэз сямен юнматӥзы. Тегъёс: Мерлык Ижкар Удмуртия крезьгурчиос буреваён  